ang mga babai, kahit babahagya ang lamig ng gabi, ay may dalang maiinam na chal mga panolong sutla at mga panglaban sa ginaw; ang mga lalaki, ang mga naka frac at korbatang puti, ay gumagamit ng gaban; ang ibay bitbit na lamang at ipinatatanaw ang mga panaping sutla. sa pulutong ng mga talogigi, si tadeo, ang nagkakasakit kung pumapanaog ang guro, ay kaakbay ng kaniyang kababayang baguhan na namalas nating nagtiis ng inianak ng masamang pagkakabasa sa katotohanang sinabi ni descartes. ang baguhan ay napakatalogigit mausisa, at sinasamantala naman ni tadeo ang kaniyang kamangmangan at di kaalaman upang pagsalaysayan ng lalong malalaking kasinungalingan. bawat kastilang bumati sa kaniya, maging may mababang katungkulan kawani sa mga tindahan, ay sinasabi sa kaniyang kasama na yaon ay pinuno sa isang kawanihan, markes, konde, at ibp. ; datapway pag patuloy ang paglakad, psh! yaoy isang bulagbul, isang oficial quinto isang taong walang gaanong kabuluhan!